रैना बोले-धोनी ने कहा, मुझे इस सीज़न IPL जीतना है, बताओ मैं क्या करूं
चेन्नई सुपर किंग्स ने धोनी की कप्तानी में 2021 में चौथी बार IPLका खिताब जीता। टीम के साथ रहे सुरेश रैना ने 2021 से जुड़ा हुआ खुलासा किया है। रैना 2008 से चेन्नई सुपर किंग्स के साथ जुड़े रहे और 2022 में IPL से रिटायरमेंट
चेन्नई सुपर किंग्स ने धोनी की कप्तानी में 2021 में चौथी बार IPLका खिताब जीता। टीम के साथ रहे सुरेश रैना ने 2021 से जुड़ा हुआ खुलासा किया है। रैना 2008 से चेन्नई सुपर किंग्स के साथ जुड़े रहे और 2022 में IPL से रिटायरमेंट ले लिया।
रैना ने बताया कि 2021 में उनकी जगह पर रॉबिन उथप्पा को खिलाने के लिए धोनी ने उनसे सलाह ली थी। रैना ने यह बात जियो सिनेमा पर रॉबिन उथप्पा से कही। उथप्पा और रैना दोनों IPLसे रिटायरमेंट के बाद अब कमेंट्री कर रहे हैं।
दिल्ली कैपिटल्स मैच से पहले धाेनी ने रैना से की थी बात
रैना ने अपने खुलासे में बताया कि 2021 में दिल्ली कैपिटल्स के खिलाफ मैच से पहले धोनी मेरे पास आए थे और उन्होंने मेरे से कहा कि हम 2008 से साथ खेल रहे हैं। मैं इस सीजन को जीतना चाहता हूं। आप मुझे बताइए क्या करना चाहिए। मैंने उनसे कहा था कि नंबर-3 पर रॉबिन को खिलाइए और फाइनल तक उन्हें बाहर मत कीजिए। अगर आप जीतेंगे, तो सीएसके भी जीतेगी। मैं खेलूं या रॉबिन, एक ही बात है। मैं और रॉबिन एक ही हैं। मेरा प्लेइंग XI में ना होना धोनी को स्वीकार नहीं था। मैंने उन्हें मना लिया।
रॉबिन को 2021 में रॉजस्थान से चेन्नई ने खरीदा था 
दरअसल रॉबिन को 2021 में ही CSK ने राजस्थान रॉयल्स से रॉबिन को खरीदा था। उथप्पा को सीजन के आखिरी के 4 मैचों में रैना की जगह पर टीम में शामिल किया गया था। इस सीजन में चेन्नई ने फाइनल सहित कुल 16 मैच खेले थे। रैना को लीग के शुरुआती 12 मैचों में प्लेइंग इलेवन में शामिल किया गया था। लेकिन उसके बाद उन्हें मौका नहीं मिला। उन्होंने 6 सितंबर 2022 को IPL से रिटायरमेंट की घोषणा की। उनकी जगह पर रॉबिन तीन नंबर पर बल्लेबाजी की थी।
रॉबिन ने 2021 में CSK के लिए डेब्यू मैच में 63 रन की पारी खेली थी
रॉबिन को 2021 IPL सीजन में लीग के 2 मैचों और क्वालिफायर और फाइनल में खेलने का मौका मिला था। रॉबिन ने चेन्नई के लिए अपना पहला मैच दिल्ली कैपिटल्स के लिए खेला था। यह चेन्नई का लीग का 13वां मैच था।
इस मैच में रैना नहीं खेले थे और उथप्पा तीन पर बल्लेबाजी करने के लिए आए थे। उथप्पा ने इस मैच में 44 गेंदों पर 143.18 की औसत से 63 रन बनाए थे। रॉबिन ने इस सीजन के 4 मैचों में 135 की स्ट्राइक रेट से 115 रन बनाए थे। वहीं रैना ने 2021 के IPL में खेले 12 मैचों में 125 की स्ट्राइक रेट से 160 रन बनाए थे।
